เงินบาทแนวโน้มแข็งค่าต่อ กรอบพรุ่งนี้ 33.50-33.70
ค่าเงินบาทปิดตลาดเย็นนี้ (18 มิ.ย.) ที่ระดับ 33.60 บาท/ดอลลาร์ แข็งค่าจากเปิดตลาดช่วงเช้าที่ระดับ 33.62/63 บาท/ดอลลาร์ โดยระหว่างวันเงินบาทเคลื่อนไหวในกรอบระหว่าง 33.59-33.66 บาท/ดอลลาร์ เนื่องจากดอลลาร์อ่อนค่า
18 มิ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (18 มิ.ย.) ที่ระดับ 33.60 บาท/ดอลลาร์ แข็งค่าจากเปิดตลาดช่วงเช้าที่ระดับ 33.62/63 บาท/ดอลลาร์ โดยระหว่างวันเงินบาทเคลื่อนไหวในกรอบระหว่าง 33.59-33.66 บาท/ดอลลาร์ เนื่องจากดอลลาร์อ่อนค่า
“ผลประชุม FOMC ที่ทำให้เงินยูโรแข็งค่ากดดันให้มีแรงขายดอลลาร์ออกมา ขณะที่ช่วงบ่ายเงินบาทแข็งค่าลงมาต่ำกว่าแนวรับที่คาดการณ์ไว้ สำหรับพรุ่งนี้บาทอาจย่อตัวลงมาได้อีก” นักบริหารเงินกล่าว ขณะที่ประเมินกรอบการเคลื่อนไหวของเงินบาทในวันพรุ่งนี้ไว้ระหว่าง 33.50-33.70 บาท/ดอลลาร์
 
ที่มา: สำนักข่าวอินโฟเควสท์